Cine vrea să trăiască mult ar face bine să se uite la televizor! Nu tot timpul, spun medicii, ci doar în seara asta, când atât Viorica Dăncilă cât şi Klaus Iohannis au programate dezbateri cu jurnaliştii.

„Râsul şi somnul sunt printre cele mai sănătoase lucruri pe care le face un om. Un sfat? Uitaţi-vă la Dăncilă până vă doare burta, după care schimbaţi pe Iohannis până sforăiţi ca tractoarele. Vă prelungiţi viaţa cu cinci ani!”, a declarat dr. Decebal Popescu de la Institutul de Medicină Medicală.

„Atenţie, însă, să nu încurcaţi ordinea. Dacă râzi în somn rişti să te îneci”, adaugă medicul.



